Selecţionata României a învins echipa Ungariei cu scorul de 2-1 (0-0, 0-0, 2-1), miercuri, la Campionatul Mondial de hochei pe gheaţă, Divizia I, Grupa A, la Bolzano (Italia).
Tricolorii, care veneau după două eşecuri cu acelaşi scor, 1-6, în faţa celor mai puternice echipe din grupă, Italia şi Slovenia, s-au impus dramatic, prin golul lui Otto Sandor Szekely (59:09). România deschisese scorul prin Balazs Peter (49:29), iar Ungaria egalase prin Janos Hari (55:40).
În alt meci, Japonia a învins Coreea de Sud cu 4-3.
Italia şi Slovenia se înfruntă în ultimul meci al zilei.
Ungaria ocupă primul loc, cu 6 puncte, urmată de Italia, 5 puncte (un joc mai puţin), Japonia, 4 puncte, Slovenia, 3 puncte (un joc mai puţin), Coreea de Sud, 3 puncte, România, 3 puncte.
Următoarele meciuri vor avea loc vineri, România – Coreea de Sud (13:30), Slovenia – Japonia (17:00) şi Italia – Ungaria (20:30).
AGERPRES
Sursa foto: Magyar Jégkorong/Facebook